
Izvorna novela 


ČUDOTVORNA RAKIJA 

Napisao Antun liatasović 


Kako je poznato, Babogredci spadaju među 
na j dobrodušni je ljude na svijetu. 

Možeš im reći, što te je volja, možeš im po- 
grđiti što god hoćeš, oni će se samo nasmijati i 
prijeći preko toga, kao da ništa nije bilo. Ali 
jedino im rakiji ne smijete ništa prigovoriti, jer 
onda zlo i naopako. 

To je kod njih još od one dobe, kad su berav- 
sko blato gazili Pametni Pera i Premudri Andra. 
To su bila dva sasvim obična čovjeka, kakvih i 
danas još ima u Babinoj Gredi, ali njih dvojicu 
su svi uvažavali i poštovali, a kojega više, to je 
teško bilo reći, jer njih dvojica kao prvi susjedi 
bijahu uvijek zajedno. 

Ipak se jedamput desilo, da je Andro stao 
Peru izbjegavati. Čim ujutro ustane iz kreveta, 



PISAC OVE NOVELE ANTUN MATASOVIĆ 
napisao je tri romana iz seljačkog života, a četvrti je baš dovršio 

nabije šljeminu (stari šešir) na glavu, pa sve ne- 
kud u stranu, da se s kim ne sretne. Čudno bilo 
Peri, što je to s njigovim susjedom, ali nikako 
se ne može s njime sastati. Ipak ga jednom ulovi, 
kako stoji na mostu preko Berave, puši svoju 
lulicu i pijucka u vodu. 

»A što ti to, čovječe, radiš!« upita ga Pera. 

»Gledam i mislim, ima li ta naša Berava sto 
kablića vode?« 

»Sto kablića! Za velikim ti to stoji,« mudro mu 
odgovori Pametni Pera. 

Andra kimne glavom i lijevo i desno, kao da 
mu i vjeruje i ne vjeruje, a šljemina mu se, koju 
je valjda još od šukundjeda naslijedio, omakne 
i spade s glave. Tada Pera ugleda čudo nevidjeno 
na Andrinoj glavi. Kosa mu izrasla i prorasla u 
čitavu prašumu na glavi, kao da nikada nije osje- 
tila češlja u sebi. 

»Što je to s tobom, druže, da takvu sramotu 
nosiš na glavi?« upita Pera. 

»Eto vidiš,« tužno će Andra, »prebio mi se 
češljić, pa se nemam čim počešljati. Stid me s 
ovakvom glavom među ljude izaći.« 

»Pa kupi drugi.« 

»Bio sam ja neki dan u Vinkovcima, ali išću 
dva grošića, a tko će dati toliki novac za jedan 
češljić,« uzdahne Premudri Andra. 

Pera mu potvrdi glavom, da ima pravo, pa ga 
onda mudro savjetuje: 

»Imaš ti svoja kola i konje, pa hajde u Osijek. 
Tamo ćeš dobiti češljić za jedan grošić.« 

Andrino se lice razvedri, te rekne: 

»Imaš ti pravo, na to nijesam ni mislio.« 

Podigne svoju šljeminu, nabije ju na glavu i 
dogovori se s Perom, da će njih dvojica u ne- 
djelju u Osijek po češljić. Kad su čuli drugi Ba- 
bogreci za njihovu namjeru, našlo se odmah de- 
setak i više drugih, koji su odlučili ići s njima u 
Osijek. Svaki Je imao Tobože po nešto kupiti, a 
pravi su razlog krili jedan od drugog. Bilo je 
naime ljetno vrijeme, kad je ljudima izašla ra- 
kija, jedino je Andra imao prave domaće, a svaki 
je želio, da makar jezikom lažne, ako je se i ne 
bi napio. 

U nedjelju krenulo jedno desetak kola put 
Osijeka, -a svaki se spremio, kako je znao i mo- 
gao. Netko kupio oku patoka u domaćoj birtiji, 
a ndki je pribavio litru špiritulje čak iž Samca, 
jedino je Andra napunio čitavu čuturu prave 
svoje rođene mučenice. Porano pošli, da do ve- 
čeri stignu, a putem pomalo pijuckaju i sve mi- 
sle, kako bi se domogli Andrine čuture. Sve če- 
kaju, kad će on koga ponuditi, pa da čutura za- 
putuje od ruke do ruke, ali on se ni svoj ne 
čini, nego kad 1 je nagne, kao da je ni skinuti s 
ustiju ne će, a ni od šale da bi koga ponudio. 
Zavide mu ljudi, pa kad odčepi čuturu, napnu 
nosnice, makar samo da osjete miris prave šlji- 
vovice, kad je ne mogu okusiti. 

Prolaze tako babogredska kola iz sela kroz 
selo, podne davno prošlo, a žene posjedale pred 
kuće na svoje razgovore. Babogredci veseli, 
samo kivni na Andru, što im ne da rakije, a tada 
se sjeti Pera načina, kako će je se domoći, pa 
predloži, da jedan drugom zagaće zagonetke 
za rakiju. Tko pogodi, tko ne pogodi, i tako se 
izredali svi, no malo je koji ostao bez rakije, 
jer zagonetke su bile poznate. 

Nakon toga predloži Andra, da se klade. Svi 
pristanu i navale na Andru, da on počne. 

»Dobro, ako izgubim okladu, moja je čutura 
vaša, ali ako dobijem, svi vi meni morate dati 
svoju rakiju,« postavi kao uvjet. 

Ljudi pristanu, no dometnu, da on mora dobi- 
venu rakiju odmah popiti. Bilo mu je pravo i 
postavi okladu, da će naći zlu ženu. Ljudi mu se 
nasmiju, jer su svi znali za tu starinsku šalu sa 
ženama, no Andra je šutio do prvoga sela. Tamo 
kod jedne skupine žena skine šešir s glave i po- 
vikne: 



Na te riječi otvori Andra usta, a prestraše- 
nom Peri zadršće ruka, te nekoliko kapi rakije 
padne Andri na jezik. On ih proguta, te opet 
zine. Pera mu sada nalije rakije u usta, a Andra 
je pohlepno proguta. Još mu je tako nekoliko 
puta nalijevao kao bolesnoj mački mlijeko žli- 
com, a Andra se najednom protegne, klihne, sje- 
dne, uzme čuturu iz Perine ruke, poštenski se 
napije i poslije toga kao' da mu ništa nije ni 
bilo. 

Obradovani Babogredci okrenu opet kola pre- 
ma Osijeku, šicnu bičem po konjima i odvezu 
se pjevajući, da 'ih više ni vile ne bi dostigle. 


»Hvaljen Isus, zla ženo!« 

Žene su po nošnji poznale, da su to Babo- 
gredci, nasmiju se i dobace nešto na račun nji- 
hova sela. Ljudi navale na Andru, da je izgubio 
okladu, no on im rekne, da se nije okladio s nji- 
ma, da će baš u ovom selu naći zlu ženu, ali će 
je već naći. Svoj je pozdrav opetovao još u dva 
sela s jednakim uspjehom, no u slijedećem se 
selu na njegovu riječ odupre jedna žena iz sku- 
pine, te mu vikne: 

»Tko tebi kaže, da sam ja zla žena?« 

»Ti sama,« odvrati joj on mirno, »jer ja sam 
pozdravio samo zle žene, a sve šute osim tebe.« 

Tako je Andra dobio okladu, i iza sela predadu 
mu ljudi svoje oke i litre, a Andra, kako koju 
dobije, salije sve u sebe, što je u kojoj još 
ostalo. Lije on u se, a ljudi se snebivaju, koliko 
Andra može podnijeti. Ali ni more nije bez dna, 
pa kod zadnjih boca jedna smlavi Andru. Kako 
ju je nagnuo na usta, tako se prevalio i pao na 
sijeno u kolima, te stao hroptati, kao da umire. 

Babogredci mu se stali smijati, jer su držali, 
da se šali, te ih hoće prestrašiti. Ali kad hropta- 
nje nije prestalo, uplašili se ljudi, pa se svi sku- 
pili oko Andrinih kola. On je hroptao sve sla- 
bije, dok nije prestao, a u licu je bio blijed, kao 
da ni kapi krvi nije u njemu. Babogredci su vi- 
djeli u zlo, pa drmali Andru, vikali mu u uho, 
vukli ga za kosu i brkove, a on nit što čuje, nit 
osjeća kao klada drveta. 

»Mrtav, pa mrtav,« uzdahne Pera, a ljudi što 
će, nego prostru sijeno po kolima, slože na nj 
Andru i prekriže mu ruke na prsima. 

»Umro ti, druže, i bez popa i bez svete marinj- 
ske svijeće,« uzdisao je dalje Pera, a da mu mr- 
tvi susjed ima bar kakav znak, metne mu u ruke 
svoju upaljenu lulu i tada krenu u svoju Babinu 
Gredu tužni i žalosni, što ih je tako grozna ne- 
sreća zadesila. 

Kola za kolima polako voze sve nogu na nogu, 
a skrušeni Babogredci gologlavi, nit im je do 
razgovora, a kamo li čak do pjesme ili šale. Kad 
su došli u prvo selo, ljudi su ih čudom gledali, 
da se već vraćaju i da mirni i gologlavi sjede 
u kolima, kao da svetinju voze. 

»Što je s vama?« pitali ih. 

»Mrtvaca vozimo,« odgovore tužni i žalosni 
Bagogredci. 

Ljudi su poskidali šešire i opkolili kola, a kad 
su im Babogredci ispripovijedali, što je bilo, 
upita ih jedan, jesu li Andru istrljali rakijom, 
jer možda je čovjek samo izgubio svijest. Babo- 
gredci odluče da još i tim lijekom pokušaju svo- 
me drugu povratiti dušu, kad im to nije drugim 
načinom uspjelo. Pera podigne Andrinu čuturu 
i prolije krupne suze niz obraze, da li od žalosti 
za susjedom ili što je čutura lagana, tko bi znao. 
Prodrma njom i ustanovi, da još nešto rakije 
ima u njoj. Odčepi je, nagne se nad Andru i 
prije nego ga počne mazati, rekne tužno više 
kao za sebe: 

»Andra, hoćeš li rakije?« 



DR VELIMIR DEŽELIĆ ST. 

Dne 7. veljače navršila se prva godišnjica od smrti ovog hrvatskog 
pisca, koji je u svojim brojnim romanima obradio razdoblje hrvatskih 
narodnih kraljeva te tim podržavao u hrvatskim dušama širokih 
narodnih slojeva čežnju za obnovu hrvatske državne slobode 

Od toga dana nitko živ ne može podnijeti 
Babogredce, kad je govor o njihovoj rakiji, jer, 
vele, da je ona kadra i mrtvoga na život pri- 
vesti. 


Kad pročitate »Obitelj«, pokažite je i svojim 
poznatima, svojim prijateljima i prijateljicama , 
da i među njima stekne novih predplatnika i 
čitatelja. 

BIO SAM HOD UREDNIH LJUDI 

Napisao Harts Harbeck 


Već dulje vrijeme obećavao 
sam svom prijatelju Teodoru, da 
ću ga pohoditi u njegovu stanu, 
Napokon pruži mi se zgoda. Vr- 
tić njegove kućice činio je dobar 
dojam. Neupadno uspravio sam 
se i pozvonio. Otvorio mi je Te- 
odor glavom i odmah me upitao: 

»Jesi li dobro očistio cipele?« 

Rekao sam, da jesam. 

Teodor zadovoljno kimne eia- 
fom i uvede me u svoj tihi dom. 
Dočeka me njegova žena. Imala 
je opravu zakopčanu do vrata i 
bila je duga i tanka kao linear. 
Sastavio sam pete, izmrmljao 
sam nešto učtivo i uzorno sam 
poljubio ruku, koja mi je bila 
ponuđena odozgo s odmjerenim 
dostojanstvom. Onda smo sjeli. 
Odabrao sam stolicu, koja je bila 
kraj zida, i sjedoh. Ali već me 
Teodor upozori: 
i. »Nemoj sjedati blizu zida. 
JVložda imaš masne vlasi, koje bi 
ostavile mrlje!« 

Poslušao sam otisnuo stolicu 
pol metra naprijed. Bračni se par 
pohvalno nasmiješi. 

Da se posjet i materijalno za- 
čini, metne domaćina na stol ta- 
njir sa četiri komada šunke i 
zdjelu ukusno izrezane rotkvice. 
Jedući i razgovarajući pade mi 
pogled na knjižnicu. Dignem se, 
otvorim je i izaberem knjigu. 

Teodor mi munjevitom brzi- 
nom vikne: 

»Zabilježi mjesto, gdje si je 
uzeo, jer bi ju mogao metnuti 
na krivo mjesto!« 

! Žena nadoveže: 

»Umijte ruke, prije nego uz- 
mete knjigu!« 

Odložio sam knjigu na mjesto 
j zapalio sam cigaretu. I ovaj 
umjereni užitak bio je ..novit. 
Kad je pepeo dosegao izvjesnu 
dužinu, upru moji domaćini puni 
straha uči na moju cigaretu i na- 
glo mi dogurnu pepeonik. 

Opazim na stoliću prekrasnu 
vazu. Odem do nje i uzmem ju u 
ruke, da je ogledam. Bračni me 
par brižno opkoli i pažljivo je 
pratio svaku kretnju, koju sam 
učinio. Kad sam vazu htio vratiti 
na mjesto, Teodor poviče: 

»Pazi! Budi jako oprezan, jer 
ćeš nam ostrugati stol!« 


Ostavim vazu na miru i pred- 
ložim, da idemo u glazbenu so- 
bu. Imao sam volju zasvirati ne- 
što oštro na klaviru. 

Prijedlog se svidi, ali odmah- 
su me pitali, da nemam po čem 
gumene pete. Imam, i zato Teo- 
dor reče: 

»Pete od gume ostavljaju trag 
na parketima. Čekaj malo!« 

Brzo donese nekoliko složenih 
novina, koje su čekale složene u 
kutu, i pažljivo ih razvije i pro- 
stre pod. Morao sam proći po 
tom papirnatom sagu i sjednem 
za piano. Ali manem se sviranja 
i stanem pred svoga prijatelja. 

»Teodore,« rečem značajno. 
»Ti misliš, da imaš stan, je li? 


BLAGDAN 

Svakoga proljeća djevojčice u 
Japanu imaju svoj veliki dan: 
blagdan lutaka. To je prava ra- 
dost malih Japankinja. Ali nji- 
hova radost toga dana, prima 
se i roditelja. Djeca u Japa- 
nu uopće misle, da su zato stvo- 
rena, da čine radost starijima, 
da žive za njih, da se žrtvuju za 
njih. Velika je djetinja ljubav u 
Japanu, a još veće poštovanje 
prema roditeljima. Dirljive pri- 
mjere o tome pričaju neke Ja- 
panske legende. To je vrlina Da- 
lekog Istoka, koja kasnije rađa 
slijepu pokornost prema vla- 
daru zemlje. Ta odanost prema 
vladaru slikovito se izražava i u 
ovoj svetkovini. 

Među mnogim lutkama, koje 
djevojčice na taj dan dobiju od 
svojih roditelja, ističu se dvije: 
kralj i kraljica. Kraljica je bo- 
gato iskićena. Kraljevski par 
okružuje dvorska svita, a sa- 
svim male lutke predstavljaju 
narod. Sa svoga visokog prije- 
stolja vladar opominje svoje po- 
danike na pokornost. 

Osobito je poslušnost simbo- 
lična za -japansku ženu. U životu 
za nju postoje tri najsvetije za- 
povijedi: poslušnost prema ocu, 
poslušnost prema mužu, posluš- 
nost prema sinu, kad ostane 
udovica; Ona se još u najranijoj 
mladosti uči na pokornost. Zato 


»Naravno da imam stan,« od- 
govori on. 

»Čak misliš, da imaš lijep. stan, 
je li istina?« 

»Razumije se.« 

»Dopusti, da ti ja kažem, da 
uopće nemaš stana « 

Teodor me u čudu pogleda. 

»Upravo je tako, dragi prija- 
telju,« nastavim smijući se. »Ne- 
maš ti stana, nego stan ima 
tebe!« 

Prije nego su Teodor i nje- 
gova uzvišena supruga sasvim 
pojmili smisao mojih riječi, po- 
klonim se i odem slobodno odah- 
nuvši na večernji uzduh. 

Preveo A. D. 


L UTAKA 

cijeloga života ostaje mirna i 
krotka. 

Isto, kao što i njihove majke, 
tako tiho i povučeno žive i dje- 
vojčice proslavljajući svoj veliki 
blagdan sasvim skromno. Cijeli 
dan ostaju u društvu svojih por- 
culanskih lutaka, na koje i one 
same mnogo liče. Klečeći na ša- 
renim dušecima igraju se njima 
ili same izvode ljupko neke ja- 
panske narodne (igre) plesove. 
Jedna drugu poslužuju slatkim 
pićem zvanim »širosake«. 

Među njima nema ni jednog 
dječaka. Njegov veliki dan je 
peti svibanj, koji se proslavlja 
mnogo bučnije. U svim mjestima 
u Japanu ogromni šarani od pa- 
pira i platna na visokim štapo- 
vima lepršaju zrakom kao za- 
stave. Šaran je simbol hrabrosti 
i snage: kao što šaran pliva uz 
vodu, tako i dječak treba hra- 
bro da svladava sve zapreke u 
životu. 

Na blagdan lutaka i muž je 
ranije poklanjao lutku svojoj 
mladoj ženi, ali taj običaj po- 
lako izumire. »Hina matzuri« 
ostaje u glavnom dan posvećen 
malim djevojčicama. Slavi se i 
u najsiromašnijoj japanskoj ku- 
ći. Svaka porodica s najvećom 
radošću očekuje »Hina matzuri«, 
blagdan malih djevojčica i nji- 
hovih lutaka. A. Đ. 




IZVORNI ROMAN „OBITELJU 


VELIKA LJUB A V 


ROMAN IZ ŽIVOTA SLOVAČKIH 

II. 

Kod rihtara (seoskoga kneza) Martina Turi- 
nića sjedjeli su za stolom dr Marko vić i dr Gran- 
čić s domaćinom i njegovim sinom sveučilištar- 
cem Jožkom. Domaćica i njena kći Štefina, pla- 
vooka osamnaestgodišnja djevojka, dvorile su 
goste nudeći ih objedom, koji su na brzu ruku 
priredile. Nisu se nadale gostima. 

Kad su dr Marković i dr Grančić oko devet sati 
prije podne stigli autom iz Trnave, nisu se ka- 
nili zadržati u Hrvatskom Grobu duže nego dva 
sata, da stignu za objed još natrag u Trnavu, 
gdje su ih zastalno i očekivali. Najprije su po- 
sjetili župnika, koji ih- — bio je to stari svećenik, 
a bio je na toj župi još iz madžarskog doba — 
nije baš najljubaznije primio. Vidjelo se, da je 
u njemu još bio ostao duh stare vlasti, te mu 
novi slovački vjetar, koji je dolazio tamo ispod 
Tatra, nije prijao. Zavukao se u svoj župni dvor 
te osim svoje svećeničke službe ni za što drugo 
nije htio znati. A sad su ga došli uznemiriti ne- 
kakva dva doktora čak iz Hrvatske. Ljubazno im 
se smješkao, ali nije ih ni ispratio, kad su izla- 
zili iz župnog doma. Dao im je svog zvonara, da 
im ođključa i pokaže crkvu, i to je bilo sve. 
Kad su razgledali crkvu i groblje, uputili su se 
učitelju. To je bio nekakav Čeh, kakvi su iza 
prevrata g. 1918. u mnoštvu došli iz Češke te 
zaposjeli velik dio učiteljskih mjesta po Slova- 
čkoj zamijenivši nekadanje madžarske učitelje. 
Ni on nije pokazao osobite susretljivosti, 'kad je 
čuo, da su to Hrvati iz Zagreba, koji su jučer 
bili na Hlinkinoj skupštini u Trnavi. On je iz svo- 
jih novina »Češke Slovo«, koje svaki dan prima 
iz Praga i koje u zvijezde kuju ministra vanjskih 
poslova Beneša, upućen, da Hlinka širi mržnju 
prema Česima te da svojim autonomističkim 
separatizmom i papističkim klerikalizmom ruši 
češkoslovačku republiku. Šta dakle sad tu traže 
takvi ljudi, koji čak iz Hrvatske dolaze na pro- 
tudržavne parade tog omraženoga Hlinke? Jest, 
čuo je, da su i Hrvati takvi rušitelji države kao 
i Hlinkini .Slovaci. S takvima on ne će da ima 
posla. I brzo ih se otresao ispričavši se, da baš 
ima školu. A onda su dr Marković i dr Grančić 
otišli rihtaru (seoskom knezu). Rihtarovu kuću 
pokazala su im djeca na ulici. Rihtara su baš 
našli kod kuće. To je bio prvi čovjek, koji ih je 
s iskrenom prijaznošću i radošću primio. Kod 
njega je baš bio po nekom poslu Juro Grebić, 
kojemu su se oči zaiskrile od radosti, kad je čuo, 
da su došljaci Hrvati iz Zagreba. Jest, ta mlađeg 
je, sjeća se, jučer vidio u Trnavi na onoj tribini, 
s koje su Hlinka i drugi govornici govorili na- 
rodu. 


HRVATA — PIŠE DR JOSIP ANDRIĆ 

(Nastavak) 

»Bit ćete danas na objedu moji gosti,« rekao 
je rihtar, izakako su se čitav sat zadržali kod 
njega u razgovoru prolistavši osobito spomenicu 
Hrvatskoga Groba, u kojoj je ispisana pošlost 
sela, a među ostalim i prvi spomen na župnu 
crkvu iz godine 1589. »Povedi, Juro, gospodu po 
selu, neka vide, kako živu naši ljudi, i pokaži im 
osobito one kuće, koje imadu lijepo Jslikane 
sobe, naše narodne nošnje i uspomene iz starog 
doba. Dotle će biti priređen objed . . .« 

Preko jednog sata obilazili su po selu i posje- 
tili mnoge suće. Bili su i u kući Jure Grebića, koji 



KUĆA DANAŠNJEG RIHTARA (SEOSKOGA KNEZA) 
U HRVATSKOM GROBU U SLOVAČKOJ 
Foto dr Josip Anđrić 


ih je ponudio čašom dobrog vina. Grebićeva 
žena, na kojoj se vidjelo, da je kao djevojka 
negdje bila vrlo lijepa, radovala se odličnim go- 
stima jednako kao i njen, od nje valjda tek za 
godinu ili dvije stariji muž. Dovela je i svoje 
dvije kćeri, sedmogodišnju iRuženu i petogo- 
dišnju Betku, da ih pokaže gostima.. 

»Imamo i desetgodišnjeg sina Jauka,« pohva- 
lila se, »ali on je još u školi.« 

Njene su riječi odisale materinskom toplinom 
i ponosom. A njen pogled, koji je govoreći o 
svojoj djeci upirala u svog muža, dokazivao je, 
kakav duboki obiteljski sklad vlada između tih 
dvoje mladih ljudi. 

»Kako dobra mora da je Grebićeva žena svome 
mužu i svojoj djeci!« rekao je dr Marković dru 
Grančiću, kad su na čas, pošto je Grebić bio otu 
šao u podrum po vino, a ona izvela svoje dje- 
vojčice iz sobe, ostali sami. 

»Da, vidi se i njoj i njemu na licu, da se nji- 
hove duše potpuno razumiju,« potvrdi dr Gran- 
čić. »Bit će, da im je srca združila velika ljubav 
njihove mladosti. Mislim, da se samo iz velike 
ljubavi može razviti savršen obiteljski sklad . . .« 

Razgovor im je prekinuo Grebićev dolazak. A 
kad su četvrt sata kasnije izlazili iz njegove kuće, 
baš su se školska djeca vraćala iz škole. Tu je 
priliku dr Grančić upotrijebio, da djeci podijeli 
knjige, što ih je bio u većem broju donio iz Za- 
greba kao dar slovačkim Hrvatima. Djeca su ra- 
dosno primila knjige i odmah otrčala, da ih od- 
nesu kući, a poneko smioni je dijete vratilo se i 
ponovno, ne bi li i po drugi put dobilo koju 
knjigu. Dotle se tu skupilo i nekoliko seljaka iz 
bližih kuća. 

A sad su eto oba zagrebačka gosta bila za rih- 
tarovim stolom. Domaćica je donijela na stol 
kokošju polivku (juhu) sa šiflinkama (krpicama), 
a kad je zatim ponudila kuhano kokošje meso 
s krumpirom i hrenom, ispričala se, što je mo- 
rala kokoš skuhati, jer je ponedjeljak, pa se u 
selu ne može dobiti nikakvog mesa. Na koncu je 
Štefina, sva rumena nešto od rada u toploj ku- 
hinji, nešto opet od stidi jivosti pred stranom go- 
spodom, donijela na stol punu zdjelu kolača. 

»Ne znam, da li će vam ovaj naš belež ići u 
tek,« domaćica će. »To je pita s kupusom, kakvu 
kod nas osobito vole, pa sam htjela, da vam ne- 
što, što je posebno naše, ponudim . . .« 

Dr Marković nije dosta mogao nahvaliti taj 
belež, tako mu se svidio. A domaćica je uživala 
slušajući njegove riječi pohvale te je neprestano 
iznova nudila. 

Dotle je domaćina nalijevajući izvrsno vino iz 
svoga vinograda već neznani koji put izricao 
svoju radost, što eto on kao rihtar ovog hrvat- 
skog sela ima za svojim stolom jedamput goste 
i iz Hrvatske. 

»Nisam nikad bio u Hrvatskoj,« govorio je, 
»ali znam, da su naši pradjedovi odanle došli i 
da smo i mi, njihovi potomci, dio onog naroda, 
koji tamo živi. Mi smo kao američka loza, za 
koju se zna, odakle je presađena k nama. Baš 
tako se zna, odakle smo i mi presađeni na ovo 
slovačko tlo. I kao što američku lozu, koja se 
kod nas udomaćila i srasla s našom zemljom, ne 
mislimo više vratiti natrag u Ameriku, tako smo 
i mi ovdje srasli sa slovačkom zemljom, s koje 
‘se više ne ćemo vraćati u domovinu naših pra- 
djedova. Ali Hrvati smo i na ovoj dragoj nam 
slovačkoj zemlji Hrvati i ostajemo.« 

Najnovija knjiga 

IRSKA 

Napisao dr Josip Andrić 
224 stranice s 36 posebno priloženih slika 
Broširano 40 kuna — Uvezano 60 kuna 

Knjiga, koja pod beogradskom diktaturom bila zaplijenjena, izašla 
je sad u popunjenom izdanju, te se čita kao najzanimljiviji romana 

HRVATSKO KNJIŽEVNO DRUŠTVO SV. JERONIMA U ZAGREBU 


»Drago nam je, što te lijepe riječi baš od vas 
kao poglavara sela čujemo,« kucnu se s njim oba 
zagrebačka gosta. »Slične smo riječi čuli i od 
Jure Grebića.« 

»Da, da, on i ja se najbolje razumijemo,« do- 
maćina će. »Zapravo sam, moram vam priznati, 
do te svijesti po njemu došao. Stariji sam do- 
duše oko petnaest godina od njega. Ali eto on je 
za vrijeme svjetskog rata bio u Hrvatskoj, pa 
kad se odanle vratio, stao je po našem selu go- 
voriti o Hrvatskoj kao domovini, _ odakle smo 
potekli i na koju ne smijemo zaboraviti. Naši 
su mu se ljudi isprva smijali, ali ja samise u to 
zamislio. I kad sam sve ddbro promislio, dao 
sam mu pravo. Odonda smo postali nerazdruživi 
prijatelji. I kumovao sam mu, kad se ženio. Za 
jučerašnji smo se dan obadvojica spremali i u 
Trnavu, kad smo čuli, kakva se ondje sprema 
hrvatska svečanost. Ali u zadnji čas su me spri- 
ječili moji rihtarski poslovi, pa je s Jurom u 
Trnavi mjesto mene bio evo moj sin Jožko.« 

»Sve da si ti, oče, i išao, ne bih bio propustio, 
da i ja ono slavlje ne vidim,« upadne mladi Tu- 
rinić ocu u riječ. »Bilo je zaista divno, nezabo- 
ravno! Hrvati su iz Hrvatske došli k nama, da 
tu kod nas proslave jednog svog velikana, ko- 
jega im je Slovačka dala. Kardinal Haulik, ko- 
jemu su jučer na njegovoj rodnoj kući u Trnavi 
postavili spomen-ploču, simboličan je lik, koji 
duhovno veže dva bratska naroda, slovački i hr- 
vatski. I zar nismo i mi slovački Hrvati kao sku- 
pina dani od Hrvatske Slovačkoj, da budemo 
vjekovna veza između te dvije zemlje? Nikad ne 
ću zaboraviti, što nam je jedamput rekao jedan 
naš profesor, dok sam još išao u gimnaziju. Pi- 
tao nas je, šta mislimo, tko je Bratislavu i cijeli 
kraj oko našega glavnoga grada sačuvao Slo- 
vačkoj. Kad smo mu jedan ovo, drugi ono odgo- 
vorili, on će najedamput: Hrvati! Jer eto Brati- 
slavu su od šesnaestog stoljeća upravo bili op- 
kolili Hrvati svojim naseljima, koja su se prote- 
zala po cijelom kraju između nje i Trnave, mno- 
gostoljetnoga kulturnog središta Slovačke.« 

Oba Zagrebčanina slušala su sa zanimanjem 
mladoga pravnika, koji se bio sav zanio, dok je 
govorio. Njegove smeđe oči sanjarski su gle- 
dale preda se, a 'usko, ponešto blijedo lice bilo 
se osulo lakim rumenilom. Vidjelo se, da sve, 
što govori, duboko proživljuje u duši, koja je 
puna osjećaja i poleta. 

»Bratislava i Trnava bila su u prošlosti dva 
vrlo značajna grada za nas Hrvate uopće,« pri- 
mijeti dr Marković nadovezavši svoju misao na 
riječi mladog Turinića. 

»Osobito Trnava,« doda dr Grančić. »Na to više 
puta mislim, koliko je Hrvata dolazilo na neka- 
danje trnavsko sveučilište.« 

»Nama je tu i danas Trnava kulturno sredi- 
šte,« reče rihtar. »Moj se otac Franjo Turinić još 
godine 1876. upisao za člana Društva sv. Voj- 
tjeha, koje nam svake godine iz Trnave šalje 
knjige. Za vrijeme madžarske vlasti bile su nam 
to glavne slovačke knjige. Pa i danas. . .« 

Ustane od stola i dohvati s police požutjelu 
knjigu »Spomenicu Društva sv. Vojtjeha« iz go- 
dine 1886., te nam listajući po njoj pokaže, kako 
je među članovima Društva sv. Vojtjela pod bro- 
jem 3168. tiskano ime: »Turinić Franjo v Hor- 
vatskom Gurabe.« 

»A hrvatskih knjiga niste nikada dobivali?« 
upita dr Marković. 

»Nikada. Mi ni ne znamo čitati hrvatski. U 
kućama svojim doduše govorimo 1 hrvatski, ali 
svoje narječje, koje je već i pomiješano sa slo- 
vačkim riječima. U školi i u crkvi je samo slova- 
čki jezik . . .« razlagao je mladi Turinić. 

»Bili smo i kod vašeg župnika i kod učitelja,« 
spomene dr Grančić. 

Rihtar samo odmahne rukom pa će s uzdahom: 

»Ah, nemamo sreće. Župnik je Madžar, a uči- 
telj Čeh. No valjda ni to ne će uvijek tako biti. 
Samo dok Slovačka bude mogla na sva takva 
mjesta postaviti svoje sinove . . .« 

Razgovor, koji je živo tekao, najeđamput pre- 
kine dr Grančić pitanjem, koje je upravio rih- 
taru: 

»Rekli ste, da ste kumovali Grebiću, kad se 
ženio. Ta me njegova ženidba zanima, jer slu- 
tim, da nije bila posve obična.« 

»Roman, velim vam, pravi roman,« odvrati rih- 
tar. »Siromah Paval! Jeste li ga vidjeli? Još je 
prava Božja sreća, da je Grebić svojom dobro- 
tom znao osvojiti srce svoje žene, pa je njihov 
život sada doista nepomućen.« 

»A je li uvijek takav bio?« radoznalo upita dr 
Grančić. 

»Ah, bilo je svega!« uzdahne rihtar. Dugo bi 
trajalo, da vam sve pripovijedam. No ako vas 
to baš tako zanima, eto moj Jožko je sve to 
opisao, pa neka vam dade, da pročitate . . .« 

»Ali . . . kako ću, oče?« usprotivi se sin. »Ja 
sam to samo onako pokušao zabilježiti ... A i 
što bi Juro rekao?« 

»Ništa ne bi rekao,« odvrati rihtar. »Ja ga do- 
bro poznam. Samo ti daj!« 

Časak je Jožko oklijevao. Ali kad ga je i dr 
Grančić zamolio, neka mu da, ode on u drugu 
sobu i za čas se vrati s nekoliko školskih teka i 
pruži ih dru Grančiću: 

»Evo tu sam to zapisao, kako su mi otac i drugi 
kazivali. A neke sam stvari baš i od samoga Gre- 
bića saznao.« 

»Pa to je čitav roman!« usklikne dr Marković 
nagnuvši se dru Grančić, koji je stao listati po 
tekama. »To bismo morali do sutra ostati u Hr- 
vatskom Grobu, da to sve pročitamo . . .« 

»A koliko još kanite ostati u Trnavi?« upita 
mladi Turinić. 

»Do četvrtka,« odgovori dr Marković. »Još 
ćemo pohoditi i Nitru.« 

»Pa eto ponesite to i pročitajte u Trnavi, pa 
mi onda poštom povratite . . .« 

Dr Grančić pogleda radosno mladog sveučili- 
štarca i spremajući teke u svoju kožnu torbu 
htjede baš nešto reći, kad se otvoriše vrata sobe, 


u koju uđoše Juro Grebić, Fabijan Vrbinković i 
Petar Marković. 

»Došli smo, da se još porazgovorimo s go- 
stima iz Hrvatske,« reče Grebić. 

Bila su već četiri sata po podne, kad se dr Mar- 
ković već treći put digao i rekao: 

»Ali sad je ipak već krajnje vrijeme, da idemo. 
Lijepo nam je tu kod vas u Hrvatskom Grobu. 
Hvala vam, dragi naši Hrvati na vašoj ljubavi i 
gostoljubivosti. Ne ćemo vam to nikad zabora- 
viti. I u Hrvatskoj ćemo o vama pripovijedati i 
pisati, da vas ni stara domovina vaših pradjedova 
ne zaboravi . . .« 

Dan se već posve bio okrenuo prema zapadu, 
kad su dr Marković i dr Grančić, ispraćeni do 
samovoza (auta) od rihtara, njegove obitelji i 
prijatelja, ostavljali Hrvatski Grob. Dr Grančić 
je na prozoru Grebićeve kuće vidio i lijepu glavu 



PJESNIK VINKO KOS, 

čija je nedavno izašla knjiga pjesama pod naslovom *Kipar u pri- 
mljena s priznanjem od književne čitalačke javnosti 

njegove žene, koja je sa smiješkom kimnula, 
kad ju je pozdravio. 

A onda su za čas izjurili iz sela. 

»Nezaboravan doživljaj!« Gotovo klikne dr 
Grančić. 

»Nezaboravni ljudi!« doda dr Marković. »Naša 
krv, naša duša, naše srce . . .« 

Kad su već bili blizu Slovačkoga Groba, samo- 
voz morade stati, jer je na kotaču pukla guma. 
Dok je vozač namještao kotač s novom gumom, 
dr Marković i dr Grančić izađu iz auta. 

Pedesetak koraka dalje sjedio je kraj ceste 
čovjek, podbočio s obje ruke glavu uprijevši 
lakte o koljena te se nepomično zagledao prema 
sunčanom zapadu, s kojega se sivkasta, kao od 
svile fina koprena stala da spušta na zemlju. 

»Nije li ono ludi Paval?« pokaže rukom prema 
njemu dr Marković. 

Dr Grančić pođe odmah ravno prema mjestu, 
gdje je čovjek sjedio. 

(Nastavit će se). 

Novela iz Monte Car! a 




IZLIJEČENA STRAST 

Napisao C. Patrick Thompson 


MLADA BEDUINKA 

Trinaest! Opet ništa. Odah- 
nula je teško i izvukla posljed- 
nju novčanicu iz male novčarke. 

Čovjek prema njoj za stolom 
rulete nije ju prestao najpažlji- 
vije promatrati. U desnoj držao 
je nervozno cigaretu, lijevu je 
zagnjurio u džep svoga sako- 
odijela. Njegova lijeva mišica 
činila se čudnovato ukočena- 

Igračnica, kojoj je ovaj čo- 
vjek obraćao pažnju, pripadala 
je tipu, koji se u Monte Carlu 
ne susreće odviše često: lijepa 
vitka žena u početku tridesetih 
godina, kojoj se nekako vidje- 
lo, da je udata, da ima djece i 
da joj život teče urednim, mir- 
nim putanjama. 

Devet! Croupier povuče neu- 
moljivo njenu posljednju nov- 
čanicu. Njene nosnice trgoše se, 


zubi su uhvatili donju usnicu i 
sive oči gledale su srdito u svi- 
jet. Strastvena kockarica poka- 
že se bjelodano u njoj. 

Drhtavim prstima otvori ruč- 
nu torbicu, koju stade grozniča- 
vom ravnodušnošću pretraživati. 
Nije mogla naći ni najmanje 
novčanice. Jedan čas sjedjela je 
ukočena, onda polagano prijeđe 
rukom preko svoga bijeloga lica. 
Kad se ono opet pojavilo, činilo 
se ono još bjelije i potpuno 
bez izražaja. Ona skoči i ogrne 
se kabanicom. Ljudi su gledali 
za njom, kako juri iz kasina. 

Jedva časak po njenu odlasku 
ustane i onaj čovjek, koji je još 
uvijek lijevu ruku držao u džepu, 
i poteče brzo po stubama. Kojih 
sto metara stupala je pred njim 
vitka pojava kroz modru tamu. 
On pođe za njom. 

Išla je kratkim, brzim kora- 
cima, ali neodlučno. Činilo se 
isprva, da ona hiti ravno k ho- 
telu »Beau Solei«, no najednom 
je promijenila smjer. Ostavila 
je grad' za sobom i okrenula 
prema guduri Cradausini. Nije 
gledala ni lijevo ni desno, kad 
je stigla na most. Čovjek je bio 
samo još kojih pedeset korakđ 
daleko od nje. 

Na sredini mosta ona stade. 
Njen progonitelj, koji se pri- 
bližio tik do nje, vidje, kako 
miče usnicama, kao da mrmlja 
molitvu. Onda stade ' ražiti u tor- 


bici. Sad se učini, čovjeku, da je 
vrijeme, pa se dotakne njena ra- 
mena. On se trgne i okrene k 
njemu kao vosak blijedo, pre- 
strašeno lice. 

»Umirite se, gospođo!« reče on 
udvorno. »Vidjet ćemo, da li 
bismo u vašoj stvari mogli što 
učiniti. Vi ste podpuno propali, 
zar ne?« 

Slijedila je duga šutnja, prije 
nego je smogla snage, da po- 
tvrdi. 

»I posljednju novčanicu za po- 
vratak kući izgubili ste za igra- 
ćim stolom?« 

Ona opet kimne glavom. . 

U njegovim se očima pojavi 
tih smiješak. 

»Motrio sam vas dan na dan 
u igraćim dvorama. Jeste li već 
prije igrali?« 

»Često i često,« promuca ona. 
»Tko ste vi?« 

»Vi se ne možete okaniti,« 
primijeti stranac prečuvši njeno ♦ 
pitanje. »Da, vidim vam na licu. 
Naslijeđena strast, je li?« 

Ona obori pogled. 

»Moj otac bio je strastven 
igrač. I moj djed.« 

»A vaš muž? Jer držim, da ste 
udati?« 

»Moj muž ne -zna ništa. On je 
u Londonu ravnatelj kazališta. 
Često putuje. Sad je baš u Ame- 
rici na poslovnom putovanju.« 

»Kako je to sve došlo?« 

Ona je buljila u njega ne od- 
govarajući, jer njegov glas nije 
više zvučio onako udvorno kao 
prije. 

»Odgovarajte!« zapovjedi on. 
»Ne razumijete li, da vas hoću 
pomoći?« 

»Kad sam još bila neudata,« 
reče ona tiho, »dolazila sam ova- 
mo svaku godinu s ocem u Mon- 
te Carlo. Gledala sam ga, kako 
igra. Ja sama nikad nijesam 
igrala. On mi nije dao. A ja sam 
uvijek tako željela igrati. Kad 

sam se udala, mogla sam, kad 
mi je muž bio na putu, lako otići 
na kratko vrijeme od kuće. Re- 
kla sam, da idem u pohode ro- 
đacima u Francuskoj. Isprva je 
sve bilo šala. Ali onda je postalo 
ozbiljno. Izgubila sam puno no- 
vaca i neprestano sam se vraćala, 
da nadoknadim svoje gubitke. 
Nijesam se više mogla otrgnuti. 
I pri tom sam neprestano gubila. 
Danas sam odviše izgubila. Ne 
mogu se više vratiti kući.« 

»Slušajte!« reče čovjek kuca- 
jući dugim, tankim prstom po 
njenoj ruci. »Htio bih vam pri- 
povijedati pripovijest. Tiče se 
isto tako jedne žene, talijanske 
grofice, koja je igrački nagon 
imala u krvi, kao vi. Ona je po- 
tratila ogroman imetak. Ali nije 
se mogla oteti igri. Imala je sina 
vrlo puritanskih nazora o životu. 
Bilo mu je osamnaest godina. S 
gađenjem gledao je, kako mu 
mati sve niže pada, i prisegao je, 
da će je od igraće strasti izli- 
ječiti. Jedno veae, pošto je tri 
noći gotovo bez prekida igrala, 
uhvati je on za ruku i stane je 
moliti, da se konačno okani te 
proklete igre. Ona mu se naru- 
ga, jer je baš bila dobila neku 
malenkost. Onda je on stane mo- 
liti, da njemu za ljubav, barem 
to veče ostane kod kuće, inače 
će on spaliti svoju ruku. Morate 
znati: on je bio od onake građe, 
od koje postaju mučenici. Ona 
je znala doduše, da njen sin ima 
pretjerane pojmove o časti. Ali 
njoj nije bilo ni na kraj pameti, 
da ga ovaj put ozbiljno shvati, 
j još ga iskara, da je lud i za- 
nesen. Ona ode od 1 kuće, imala 
je sreću za redom i igrala je do 
kasne noći. Došla je kući s pu- 
nom torbicom novaca. Prvo, što 
je vidjela, kad je u salon stupila, 
bilo je, kako njen sin leži pred 
kaminom, u kojem je još tinjao 
žar, a njegova ruka ... vi razu- 
mijete . . . Ona je bila izliječena 
Počela je nov život. Ali ju je 
udarac tako izbio iz ravnoteže, 
da je uvijek dobivala napadaje, 
kad je god vidjela svoga sina. 
Dođe vrijeme, da joj je postalo 

Slika desno : 

ONA I NJEN JASTRIJEB, KOJEGA JE 
UGRABILA IZ GNIJEZDA NA VISOKOJ 

KLISURI, DOK JE JOŠ BIO MALEN 
Iz filma ,Jas trijebe va kći“j 
Tobis-film ; 


nesnosno živjeti više s njim, a da 
pri tom ne poludi. Ona prepiše 
polovicu preostaloga imanja na 
njega i ostavi ga jednom po 
noći, jer se nije mogla s njim 
oprostiti. Putovala je mnogo. 
Ali sakati lik njena djeteta ispu- 
njavao je njene sne optužbama. 
Godinu dana za tim otišla je u 
samostan.« 

»A sin?« upita žena. 

»On nije nesretan. Godine su 
od njega učinile drugoga čovje- 
ka. Nije više neumoljiv fanatik, 
kaRav je prije bio. Koliko znam, 
kuša po svojim silama pomagati 
onima, koji su opterećeni klet- 
vom njegove matere.« 

Sjetno je gledao stranac na 
panoramu, koja se pred njim 
gubila u mraku. 

»Pošlo mu je od toga vremena 
za rukom stati između mnogoga 
igrača i smrti.« 

Čudnim pogledom piljila je 
žena na ukočenu lijevu ruku 
toga čovjeka. Njegova desna po- 
segne za svilenom torbicom ga- 
nute žene. 

»Smijem li?« On otvori, nađe, 
što je tražio, i baci mali revolver 
s velikim zamahom preko ogra- 
de. Dostojanstveno pruži joj 
opet torbicu i reče promijenje- 
nim glasom: 

»Smijem li vas sada odpratiti 
u vaš hotel?« 

Kad su se približili osvijetlje- 
nom ulazu, povuče ju on pod je- 
dnu palmu i utisne joj smotak 
u ruku. Ona oćuti poznati šu- 
štanj novčanica, te se s nego- 
dovanjem stane protiviti. Ali za- 
šutjela je na njegove riječi: 



FILMSKA GLUMICA HEIDEMARIE 


HATHEYER 

u filmu „Jastrijebova kći u 


»Ovaj novac dolazi od čovje- 
ka, o kojem sam vam pripovije- 
dao. Uzmite ga i zaboravite, da 
ste kad igrali. I,« on stane i ona 
opazi, kako su njegove oči pri- 
jeteći sijevnule, »mislite na to, 
da taj čovjek ima još zdravu 
desnu ruku.« 

Ona pogleda na njegovu uko- 
čenu ruku i zgrozi se. Pomislila 
je, što li može biti u njegovu li- 
jevom džepu . . . nešto . . . samo 
ruka nije. 

Rani brzi vlak nosio ju je na 
sjever. S njim je išla i pošta. Jed- 
no pismo bilo je upravljeno na 
jednog londonskog ravnatelja 
kazališta, koji se upravo nalazio 
na poslovnom putovanju u Ame- 
rici. Glasilo je: 

»Moj dragi James!« Pravo si 
učinio, što si me obavijestio o 
svojim brigama zbog tvoje žene. 
Isto talo bilo je ispravno od te- 

(Svršetak na str. 31.) 



PUSTOLOVNI ROMAN 


RAZBOJNIČKA KARAVANA 

ROMAN IZ AFRIČKE PUSTINJE — NAPISAO KARL M A Y 


»Kubabiš su najglasovitija djeca velikog Abu 
Zetta, sihdi;* njiihovo pleme obuhvaća više od 
dvadeset ferkaha, a najhrabriji među njima je 
En Nurab, kojemu i ja pripadam.« 

»En Nurab? Poznajem ga. Njegov šejk je mu- 
dri Fadharalla-Uelab-Salem, pokraj čije sam ko- 
bile jahao.« 

»Bismillah, to je dobro, fihdi, jer tek sada 
smijem slušati tvoj glas, premda si nevjernik iz 
bijedne zemlje Frankistan!« 

»Kako ti je ime?« 

»Moje je ime teško za jezik Evropljanina. Ono 
glasi Hassan-Ben-Abulfeda-Ibn-Haukal al Vardi- 
Jusuf-Ibn-Abul-Foslan-Ben-Ilhak al Duli.« 

Morao sam se nasmijati. Preda mnom je stajao 
jedan od onih Arapa, koji svojemu običnom ime- 
nu nadodaju cijelo rodoslovlje, djelomice da po- 
časte svoje pređe, a ponajviše da naprave uti- 
sak na slušača. Zato sam odgovorio: 

»Hasan-Ben-Abulfeda-Ibn-Haukal al Vardi- 
Jusuf-Ibn-Abul-Foslan-Ben-Ishak ali Duli. Jezik 
jednog Evropljanina može izgovoriti ime, koje 
napisano dosiže od Bengazija do Kašenaha. Ali 
ja ću te ipak zvati samo Hasan, jer Muhamed 
kaže: Ne govori deset riječi, gdje je dovoljna 
jedina jedina!« 

»Moje će uho biti zatvoreno, budeš li me zvao 
Hasan, sihdi. Oni, koji me poznaju, zovu me Ha- 
san el Kebihr, Hasan Veliki, jer moraš znati, da 
sam Djezar-Bej, zatornik ljudi!« 

»Allah akbar, Bog je velik; njega pozna svaki 
stvor, ali o Djezar-Beju, zatorniku ljudi, nisam 
još nikada ni riječi čuo! Tko te tako prozvao?« 

»Svaki, koji me pozna, sihdi!« 

»Pa koliko si već ljudi zatro?« 

On je smeteno oborio oči u tlo. 

»Stepa se trese i drhće, ako se prikaže Djezar- 
Bej, sihdi. Ali njegovo je srce puno milosti, ustr- 
pljivosti i milosrđa, jer ruka neka ti bude sna- 
žna poput šape pantere, ali blago poput vlati 
trave na polju, uči pobožni Abu Hanliza, kojega 
svaki vjernik sluša.« 

»Takvo nije tvoje ime, i ja ću se njime tek 
tada služiti, kad budem uvjeren, da ga zaslužu- 
ješ!« 

Stao sam slutiti, da je dobri Hasan el Kebihr 
usprkos svog gorostasnog stasa i arsenala oru- 
žja, što je visjelo oko njega, veoma neškodljiv 
čovjek. Pustinja limade svoje hvališe upravo kao 
i pivnica ili dvorana. 

»Ja sam ga zaslužio, inače ga ne bih imao, 
sihdi,« odgovori on ponosno. »Pogledaj ovu pu- 
šku, ove pištolje, ovaj nož, ovaj dvosjekli mač 
i ovo koplje, pred kojima bježi li sam odvažni 

1 Gospodin. 


Uelad Sliman! I ti mi hoćeš uskratiti moje ime? 
Sam sihdi Emir mi ga je dao!« 

Sihdi Emir? Možda je engleski Emery promi- 
jenio u istočnjački Emir? 

»Tko je sihdi Emir?« upitah ga. 

»Rabbena haliek, neka Bog poživi tebe i tvoj 
razum, sihdi! Zar ne poznaješ ime onoga, koji 
me šalje k tebi?« 

Doista, on je iz našega Emerya stvorio Emira. 
Ljubezna želja,' kojom je izrazio svoje čuđenje, 
morala me udobrovoljiti, ali ja sam udario u 
ozbiljnije žice, da ga dovedem u prave granice. 

»Pričaj mi o sihdi Emeriju!« 

»Bio sam u Vilmi, odakle sam vodio trgovačku 
karavanu u Oinder. Ti moraš naime znati, sihdi, 
da je Hasan el Kebihr, Hasan Veliki, glasovit 
khabir, 2 koji pozna sve puteve Sahare, i ima 
oko, kojemu ne mogu izmaći ni najmanji tra- 
govi ni putevi.« 

Ako je tome doista tako, onda mi njegova 
pratnja svakako mora biti od velike koristi. Od- 
lučio sam ga odmah prokušati, da vidim, što 
mogu od njega dobiti. 

»Govoriš li istinu, Hasane?« 

On se ponosno isprsi. 

»Znadeš li ti, sihdi, ko je hafiz?« 

»Netko, tko napamet znade koran.« 

»Ti si mudar, premda si iz zemlje Frankistana, 
Daklp, sihdi, Hasan-Ben-Abulfeda-Ihn-Haukal al 
Vardi-Jusuf-Ibn-Abul-Foslan-Ben-Ishak al Duli je 
hafiz, koji ti znade izreći svih stotinu i četrnaest 
sura i svih šest tisuća šeststotinašezdesetišest 
ajata Korana. A ti si kaurin. Zar sumnjaš u riječ 
pravog muslimana?« 

»Jezik za zube, Hasane, jer nijesam navikao, 
da me netko grdi, makar taj bio deset puta ha- 
fiz i stoput musliman! Napni svoje pamćenje i 
odmah ćeš se dosjetiti, da kršćani nisu nevjer- 
nici, jer su jednako kao i vi primili svetu knjigu. 
Tako kažu svi mudri učitelji od Emira el Mumi- 
aina prvoga pa sve dolje do tvog pobožnog Abu 
Hanife, kojega sluša svaki vjernik, kako si malo 
prije rekao. Ti si učio koran; a poznaješ ili ti i 
lim tefir el Kuran? 3 Ondje je rečeno, da su samo 
parsi i poganin kauri!« 

»Mudar si poput softe, 4 shidi, ali bi bio još 
mudriji, kad bi vjerovao, što ti rekoh!« 

»Vjerovat ću ti, ako mi kažeš, koje oaze sači- 
njavaju ključ za Rif (obala Tripolisa i Egipta)!« 

»Ain es Salah, Ghadades, Ghat, Murzuk, Aud- 
šelah i Siut.« 

»A prema Sudanu?« 

1 Vođa karavane. 

3 Tumačenje Korana. 

* Student bogoslovije. 

»Aghades i Ahir, Vilma, Dongola, Kartum i 
Berber.« 

»Kako se putuje iiz Kordofana prema Kairu?« 

»Iz Lobeidha u Kartum preko Kursija, San- 
cira, Koamata i Tor el Khada. Putovanje traje 
deset dana. Ili iz Lobeidha u Debbeh preko Ba- 
raha, Kaymara, Džebela, Haraza, Vaya i Ombe- 
lillaha. Taj je put za osam dana duži, ali bolji 
od prvoga.« 

»Koliko treba da se dođe iz Soakena u Berber?« 

»Put vodi preko glasovitog zdenca iz Ruaya i 
preko područja Amavera, Hadendoka i Omrama, 
koji su svi nubijski pastiri. Možeš ga, sihdi, pre- 
valiti u 12 dana.« 

On je odgovarao brzo, točno i takvim drža- 
njem, iz kojega je sjala divlja zadovoljština 
radi sjajnog načina, na kojii je položio kratak 
ispit. 

»Hasane, vjerujem ti,« odgovoriti mu. »A sada 
pričaj dalje! Ti si, dakle, vodio trgovačku ka- 
ravanu u Cinder!« 

»Iz Vilme u Cinder. Ondje sam susreo sihdi 
Emira. Dao mi je sve, što sam trebao, i poslao 
me ovamo, gdje ću naći nekog hrabrog sihdi ja 
iz Germani je i dovesti ga k njemu.« 

»Gdje ga trebam naći?« 

»Kod Bab-el Ghuda, gdje se iz gomile pijeska 
stizava u pećine Serira (kamenu pustinju). Jesi 
li, sihdi, čuo o zlim duhovima pustinje?« 

»Poznam ih. Bojiš li ih se, Hasane?« 

»Hasan el Kehr, Veliki Hasan, ne boji se ni 
šejtana (đavola) ni zlih duhova. On znade, da 
će pobjeći, bude li molio surat en nas i aurat el 
falak. Ali ti si kršćanin i ne znaš moliti surata 
(sure), pa će te radi toga progutati, ako dođeš 
u Serir, gdje oni prebivaju.« 

»Zašto si onda dozvolio, da silni Emir pođe u 
Bab-el Ohud? Oni će ga po svoj prilici progutati 
prije, nego mi dođemo.« 

Taj ga neočekivani odgovor zbunio, ali on si 
je znao pomoći. 

»Ja ću moliti za njega!« 

»Zar za jednog nevjernika? Dobro, Hasane, 
vidim, da si dobar sin proroka. Moli i za mene: 
za njega surat en nas, a za mene surat el falak. 
Onda se ne trebamo bojati džinova pustinje. 
Poći ću sutra, kad se sunce digne.« 

»Alah akbar, Bog velik, sihdi! On sve može i 
smije, ali čovjek ga mora slušati i ne smije na 
put u zoru. Vrijeme odlaska su tri sata poslije 
podne ili sveti asr, dva sa f a prije večeri.« 

»Hasane, ti zaboravljaš, da to vrijeme vrijedi 
samo za karavane, pojedinac putnik može, me- 
đutim, otići, kad mu se prohtije.« 

»Sihdi, ti si doista velik i učen fakih (pravo- 
znanac), i ja žalim čas, koji ti je dao Franka za 
oca i kršćanku za majku. Vidim, da si hafiz, koji 
ne zna napamet Samo koran, nego također ilm 
teffir el kuran. Bit ću ti vjeran i poslušan te vo- 
diti te, kuda hoćeš.« 

»Kakve životinje imaš?« 

»Nikakvu, sihdi. Odjašio sam sa dvije deve 
iz Cindera. Jedna mi se srušila u pustinji, a druga 



Ami od načina, 
i Jejoem 

Od ječma se prženjem 
dobiva obično prženi 
ječam, ali posebnim 
postupkom po receptu 
župnika Kneippa izra- 
đuje se i čuvena „Kneip- 
pova slatina kava”, koja 
kavi daje vanređno fini 
okusi veliku h ranjivost, 
jer u svakom zrnu sa- 
drži sladili šećer. 


Kneippova 

tamo u originalnim paketima 
sa slikom župnika Kneippa 



MIŠLJENJE DOBRIH DOMAĆICA 

polagano ali sigurno krči put svim dobrim stvarima u 
kućanstvu. Tako je bilo i sa Kneippovom sladkom ka- 
vom, koja je radi vanrednog okusa, hranjivosti i izdaš- 
nosti postala nakon pola stoljeća najomiljeniji svagdanji 
doručak i užina milijuna ljudi. Kod Kneippove sladne 
kave 

se stoga s pravom može kazati, da njena tradicija jamči 
z-a kakvoću. 

je bila tako izmorena, da sam je morao prodati, 
kad sam prispio ovamo.« 

»Onda ćemo- odavle u Batnu stepskom po- 
štom, a odanle pustinjskom poštom preko Dže- 
bel - bou - Rezala k mjestu osamnaest oaza Ši- 
bana, gdje ćemo se u Biskari opskrbiti dobrim 
devama za jahanje. Budi, dakle, spreman na od- 
lazak rano u zoru, i ako me do Bab-el Ghuda 
uvjeriš o tvojoj hrabrosti, onda se ne ću nećkati 
zvati te Djezar bejem ii el Kebihrom.« 

»Zar možda misliš, sihdi, da sam strašiviica? 
Ne bojim se ni lava ni samuma (pustinjskog vje- 
tra). Hvatam asaleh (najopasniju pustinjsku 
zmiju) i pticu noja. Lovim gazelu i gnua, i ubi- 
jam panteru i jakrepa. Kad jekne moj glas, 
uzdrhće svaki, pa mi i ti ne ćeš odreći imena, 
koje mi pripada. .Sallam aaleikum, mir bio s 
V&ma!« 

S dubokim poklonom napustio je sobu. 

»Zar ćete doista ispuniti našu želju, monsei- 
gneur, premda je tako velika i smiona? I već 
sutra hoćete da odete, a da prije nijeste uživali 
naše gostoprimstvo?« 

»Madame, nalazimo se u položaju, koji traži 
brzi postupak. Ako dozvolite, zamolit ću Vas 
za gostoprimstvo nakon našeg povratka. Mož- 
da ćete mi dozvoliti, da dotle ostavim kod vas 
one svoje pokretnosti, koje ne mogu uzeti sa 
sobom.« 

»Zacijelo, monseigneur! Odmah ću poslati na 
parobrod, da sve, što . . .« 

»Oprostite, madame, svrnuo sam se već u Ho- 
tel de Pariš.« 

»Zar ste to doista učinili? Znate li, monsei- 
gneur, da je to za nas velika uvreda?« 

Imao sam da čujem nekoliko prijaznih ukora, 
a zatim je stvar predana jednom sluzi. Upravo 
sam se spremao, da se povučem u naznačenu 
mi sobu, kad je najavljen neki Arapin, koji želi 
govoriti s monseigneurom. Čovjek je bio prim- 
ljen u mojoj prisutnosti u sobi za razgovor. 

Bio je neki mršavi i žilavi dugonja. Njegov je 
burnus (kaput) bio izvanredno oštećen; poču- 
pani konopci visjeli mu u komadima s kuku- 
ljice, i sve je na njemu ukazivalo na pravog sina 
pustinje, koji ne uzmiče ni pred kakvom opas- 
nosti, te znade podnijeti ravnodušno svaku ne- 
volju. 

»Sal — aaleik — !« pozdravi ponosno skra- 
tivši obje riječi. Pri tom nije se primijetio ni 
najmanji nagib njegove glave. Kopito njegove 
duge puške odjeknulo je bezobzirnim glasom 
na mramornim pločicama, a njegovo je tamno 
oko, u kojemu se imala izraziti premoć slobod- 
nog čovjeka i vjernika, pogledavalo od jed- 
noga do drugoga. 

»Govorite s njime vi, monseigneur,« prišapne 
mi Latreaumont. »On je Tuareg, koji je već bio 
kod mene radi Renalda.« 

Ništa nije moglo biti za mene milije, nego da 
je glasnik došao baš danas. 

»Sal — aal — !« odgovorih još kraće. Beduin 
daje tim načinom izražavanja rado spoznati stu- 


panj poštovanja, koje pridaje drugomu. »Što 
želiš?« 

»Ti nijesi onaj, s kojim imam da govorim!« 

»Ti nemaš govoriti ni s kim drugim nego sa 
mnom.« 

»Ne dolazim k tebi.« 

»Onda možeš otići.« 

Okrenuo sam se. I ostali su se okrenuli prema 
izlazu. 

»Sihdi!« on će.. 

Ja sam pošao- dalje. 

»Sihdi!« poviče on brže. 

Okrenuo sam samo glavu. 

»Što još?« 

»Govorit ću s tobom!« 

»Onda nastoj biti uljudan, jer ću te inače ot- 
premiti na ulicu. Kako ti je ime?« 

»Zovem se Mahmud Ben Mustafa Abd Ibra- 
him Jaakub Ibn Bašar.« 

»Ime ti je duže od pozdrava. Vaš prorok, ve- 
liki Muhamed Ibn Abdallah el Hašemi kaže: , Bu- 
dite uljudni također s nevjernicima i neprijate- 
ljima, da nauče poštivati vašu vjeru i kaabu!’ 
Zapamti to! Ti si Tuareg, zar ne?« 

»Tuareg i Imoršah.« 

»Kojeg plemena?« 

»Hedžan-Bej, zatornik karavana, ne dozvo- 
ljava svojim ratnicima, da Francima kažu ime 
svog plemena.« 

Skoro me zahvatio malen strah. Renald je, 
dakle, bio zarobljenik zloglasnog Hedžan-Beja! 
To je bilo najgore, što sam mogao doznati. Za 
tog sam okrutnog i smionog pustinjskog raz- 
bojnika već čuo i znao, da je strah i trepet svih 
karavana. Nitko nije znao reći, kojemu ple- 
menu zapravo pripada. Njegovo je lovno po- 
dručje bila čitava široka pustinja. Njegovo je 
ime bilo poznato od alžirske stepe sve dolje do 
Sudana i od egipatskih oaza sve onamo do Va- 
dana i Valada u zapadnoj Sahari. Čas bi svanuo 
ovdje čas ondje i jednako brzo nestao; ali uvi- 
jek i svuda je njegova prisutnost zatražila žr- 
tava u dobrima i ljudskim životima. Morao je 
imati tajna mjesta boravka, koja su ležala ra- 
zasuta po čitavoj Sahari. Morao je imati 
agente, koji su ga obavještavali o svakoj važ- 
nijoj trgovačkoj karavani, i bili mu od pomoći, 
da proda oteta dobra. Ali njegova osoba i nje- 
gova djela bili su obavijeni tajanstvenim mra- 
kom, da je dosada bilo nemoguće svako razja- 
šnjenje. Smatrao sam korisnim, da se prema 
njegovom glasniku tako vladam, kao da o nje- 
mu nijesam posve ništa čuo. 

»Hedžan-Bej? To je to?« 

»Zar ne poznaš zatornika karavana? Zar je 
tvoje uho gluho, da o njemu još ništa nije čulo? 
On je gospodar pustinje, strahovit u svojoj" 
srdžbi, strašan u svom bijesu, užasan u svojoj 
mržnji i nepobjediv u boju. Mladi nevjernik je 
njegov zarobljenik.« 

Nasmijao sam se. 

(Nastavit će se.) 


28 


Humoreska 


ZAHVALNICE 


Napisao Tristan Bernard 


Siječnja 1919. 

Visoko cij. gospodine doktore Grepas! 

Vagao sam 152 kilograma i sva sredstva, koja 
sam upotrebljavao radi mršavljenja, bila- su 
bez koristi. Tada mi je izvjesna osoba — po- 
slana zacijelo od Promisla — svjetovala, da se 
obratim k vama, mnogo cijenjeni gospodine 
doktore. Liječio sam se po vašem propisu, i to, 
kako ste izrazili, dnevnim razumnim hodanjem. 
Poslije sedam mjeseci bilo mi je moguće usta- 
noviti manjak tjelesne vage za četiri kilograma 
i šest stotina grama! 

S velikim zadovoljstvom izražavam vam svoje 
najsrdačnije priznanje 

Hipolit Mudrijan. 

8. rujna 1919. 

Visoko cij. gospodinu dru Piedastriju. 

Ja potpisani Hipolit Mudrijan smatram svo- 
jom dužnošću izraziti svoju hvalu vele cijenje- 
nomu gospodinu doktoru Piedastriju na izvrs- 
nim rezultatima liječenja, kojim me je izliječio 
od teške bolesti, imao sam otekle noge i glež- 
njeve, što mi je uzrokovalo doista razdražujuće 
bolove, i to uslijed pretjeranih i odveć dugih 
dnevnih hodanja. U to me na sreću svjetova moj 
prijatelj, da se obratim k vama. Po vašoj uputi, 
čuveni doktore, kvasio sam noge u blatu od 
rashvašene gline, i to sam činio šest mjeseci. 
Danas mogu reći, da sam potpuno izliječen i 
otoku nema ni traga. Izvolite primiti i t. d. 

Odani 

Hipolit Mudrijan. 

4. prosinca 1920. 

Visoko cij. gospodinu Primaru dru Asciuttiju. 

Pošto sam mnogo sati na dan i dugo vremena 
stavljao gole noge u vlažnu kašu od ilovače, 
uhvatio sam nažalost tešku upalu dušnika. Sre- 
ćom pade mi na um obratiti se k vama, koji 
uživate tako zaslužen glas stručnjaka, i vašoj 
prokušanoj, izvrsnoj metodi liječenja elektri- 
kom zahvaljujem izliječenje svoje boljetice. S 
radošću ustanovljujem, da nakon liječenja od 
godinu dana mogu reći, da su moji dušnici go- 
tovo izliječeni. 

S tisuću hvala najodaniji 

Hipolit Mudrijan. 

3. ožujka 1922. 

Slavnom gospodinu dru Stoppiniju, speci- 
jalisti za živčane bolesti. 

Od veljače 1921. trpio sam od živčanih na- 
stupa,: priviđenja, grčeva, besanice i t. d. To je 
bila posljedica nesrećna liječenja elektrikom. 
Tada mi. sretni- slučaj . donese adresu vaše ordi- 


nacije. Prionuo sam savjesno za vaše zapanju- 
juće liječenje bromurom i dva mjeseca već opa- 
žam znakove vidljivoga poboljšanja. 

Očitujem vam, vele štovani gospodine dok- 
tore, svoje duboko priznanje, koje nikad ne će 
prestati. 

Hipolit Mudrijan. 

9. rujna 1923. 

Doktoru Teof rastu Delpiloru, stručnomu 
liječniku želučanih bolesti. 

Već nekoliko mjeseci moj život bio je prava 
muka. Moj želudac, pokvaren neumjerenim uži- 
vanjem bromure, nije mi dao ni jedan sat mi- 
ra. Nebo mi se smilovalo i dalo mi je u vama 
upoznati prava prijatelja i dobrotvora čovje- 
čanstva. Vladajući se po n'aputcima, koje ste 
mi dali, mogu najzad potvrditi, da trpim bes- 
krajno manje nego prije. Žitni tuk, tako zvana 
prekrupa, djeluje doista čudesno na želudac, 
kad se izluči prehrana bilo kakvom drugom 
hranom i kad se takvo brašno upotrebljava ne 
na prstoveti nego obilne mjere. 

Od srca vam zahvaljujem i t. d. i t. d. 

Hipolit Mudrijan. 

12. kolovoza 1924. 

Profesoru Higinu Cavalli, članu Liječničke 
akademije. 

Ištete od mene neku svjedodžbu, koju biste 
mogli 'priložiti što prije k svomu izvještaju u 
liječničkoj akademiji. Hitam, da vas zadovo- 
ljim, ali se bojim, da je ne ćete moći upotrijebiti 
po svojoj želji. 

Pohodio sam vas mjeseca svibnja. Pošto sam 
ponešto neumjereno upotrebljavao žitarice kod 
svoje prehrane gutajući ih svaki dan po neko- 
liko kilograma, ugojio sam se tako silno, da 
sam došao do vage zacijelo abnormalne, 184 
kilograma. 

Tada ste me svjetovali, da nabavim jaka ko- 
nja i da se predam jahačkom sportu. Za tri 
dana bio sam lakši po prilici za 50 kilograma! 
Da, to nije pogreška pera, ponavljam po istini: 
pedeset kilograma u tri dana. 

Možete navesti ovaj slučaj i ovaj tako nagli 
nazadak tjelesne vage. Ali ako vam se čini zgo- 
dno, možete u svojoj vijesti napomenuti, da 
podpisani nema sad nego jednu nogu. Morao 
sam se naime zapravo podvrći operaciji i dati 
si oduzeti jednu nogu, to jest lijevu, jer sam 
pao s konja kod prvoga svog galopa. 

Izvolite primiti, ugledni gospodine profesore, 
izraz mojega velikoga štovanja 

Hipolit Mudrijan. 

NAŠOJ DOMAĆICI 


10 SAVJETA KOD POSUĐIVANJA 


Za buliinjti 


Kad ne bi nikome ništa htjeli po- 
suditi, bilo bi ružno, no kad bi ne- 
što posudili, a znali bi već unaprijed, 
da nam ne će biti vraćeno, bilo bi 
ludo od nas. 

Razmotrite stoga ovih 10 savjeta: 

1. Znademo li, da će nam posuđe- 
ne stvari biti uništene, bolje je, da u 
tom slučaju uopće ne činimo tu 
uslugu. 

2. Svoje stvari ćemo posuditi ono- 
me, tko može za njih odgovarati. N. 
pr. vrijednu knjigu ne ćemo posuditi 
djetetu, ili dvokolice onome, tko ne 
zna voziti, niti kakav krhki predmet 
onome, tko ne bi mogao biti u sta- 
nju, da ga nadoknadi, u slučaju, da 
se taj predmet polupa. Dapače to vri- 
jedi i u slučaju, kad bi onaj, kome 
smo posudili, htio načiniti takvu ma- 
terijalnu žrtvu i nadomjestiti oštećeni 
predmet, jer tada usluga, koju smo 
htjeli načiniti, ne bi odgovarala toj 
žrtvi i nezgodnom položaju, u kojem 
bi se našle obje stranke. 

3. Od onoga, kome smo što po- 
sudili, tražit ćemo toliko diskrecije, 
da ne povjerava svakome te pred- 
mete. 

4. Sitnice male vrijednosti, koje 
se mogu lako nabaviti, ne ćemo po- 
suđivati, jer svrha posuđivanja je, da 
uštedimo n-ekome trošak, osim ako to 
ne činimo za to, da ga izbavimo iz 
kakve neugodnosti. 

5. Nezgodno je, kada nakon du- 
gog vremena otkrijemo, da nam neka 
stvar nije vraćena. Mnogi se u tom 
slučaju ustručavaju, da vrate posu- 
đen predmet. Da izbavimo prijatelje 
iz tog neugodnog položaja, dobro je, 
da ih nakon stanovitog vremena upo- 
zorimo na nevraćeni predmet. 

6. Ne ćemo dopustiti da onaj, ko- 
me smo nešto povjerili, posuđuje taj 
predmet svakome, tko to od njega 
zatraži. 

7. Izbjegavajmo posuđivanje no- 
vaca. Posudi prijatelju novac, — kaže 
poslovica, — i imat ćeš neprijatelja. 
To nije uvijek istina, no ipak se če- 
sto događa, da se novac ne vrati na 
vrijeme. 

8. Da ne zaboravimo na stvari, ko- 
je smo posudili, najbolje je da zabi- 
lježimo predmet i ime onoga, kome 
smo posudili, ili da nas na to podsjeća 
kakav drugi znak, n. pr. omot knjige 
ili čavao, na kojem je bio obješen taj 
predmet i t. d. 

9. Mladeži treba da posuđujemo 
knjige sa mnogo opreznosti, jer sno- 
simo veliku moralnu odgovornost i 
za to ćemo im dati samo djela, koja 
su nam dobro poznata. 

10. Muž ne će posuđivati nakit ili 
darove, koje je sam namijenio svojoj 
ženi. S. Gradišar 


Kisela juha. Oguli 1 kg krumpira 
i nareži na kocke te kuhaj u 2 litre 
vode. Kad krumpiri postanu mekani, 
nalij na njih u vodu, u kojoj su se 
kuhali, pola litre mlijeka i zagusti 
tu juhu s malo brašna. Na koncu na- 
sjeckaj u juhu malo kopra i zakiseli 
je s malo octa, a možeš u nju stući 
i pomiješati i jedno jaje. 

Juha od graha. Uveče namoči če- 
tvrt kg bijeloga graha u hladnoj 
vodi. Drugi dan kuhaj taj grah, dok 
ne bude posve mekan, pa ga onda 
zgnječi i pasiraj. Posebno skuhaj 
mrkve, celera i drugog zelenja, pa 
kad je mekano, prognječi sve kroz 
sito, pa uspi u vodu i kašu od graha 
te zagusti svijetlim zaprškom. U tu 
juhu metni na razance narezanoga 
kruha, koji si prepržila na masti. 

Juha od kelja. Glavicu kelja nareži 
na rezance. Trećinu tog narezanoga 
kelja pirjaj na masti sa sitno nasjec- 
kanim lukom. Ostatak kelja kuhaj 
posebno i dodaj mu tri veća krum- 
pira, narezana na kocke. Kad krum- 
pir posane mekan, nalij juhu na onaj 
kupus, koji se pirjao, zaprži žutim 
zaprškom, pa onda još malo proku- 
haj. 

Kotleti od krumpira. Skuhaj pol 
kg krumpira, oguli ih, zgnječi na da- 
ski, posoli, dodaj 10 dkg brašna, na 
vrhu noža praška za pečenje, 1 jaje 
tfe umijesi tijesto. Primiješaj 20 dkg 
sušenog nasjeckanog mesa i načini 


PIDŽAMA ZA DIJETE 



kotlete iz tog tijesta, umoči svaki u 
jaje i mrvice te prži na masti, da 
lijepo porumene. Nosi na stol s va- 
rivom od kelja ili graha ili ponudi 
sa salatom. Izvrsno jelo za posne 
dane. 

Torta od krumpira. Miješaj 4 žu- 
manjka s 28 dkg žećera te dodaj sok 
i koru jednog Umuna. Zatim primi- 
ješaj 28 dkg skuhanih i zgnječenih 
krumpira, koje si ostavila, da ohlade, 
pa dodaj snijeg od 4 bjelanjka i 4 
žlice krupice (grisa). Sve dobro mi- 
ješaj, uspi u oblik za tortu i prepeći 
u pečenjari. Na koncu prelij limuno- 
vom pljevom (sok od 1 limuna i 16 
dkg šećera). S. A. 

Kucni savjeti 

Da krzno ostane lijepo, treba ga, a 
osobito oko vrata, očistiti finim, bije- 
lim pijeskom. Pijesak mora biti pro- 
sijan. Takovim se pijeskom pospe kr- 
zno, a zatim se istrlja čistom četkom; 
a napokon se pijesak istrese. Pone- 
kad valja ponoviti taj postupak. Ako 
je krzno duge dlake, onda ga mo- 
ramo iščeštjati češtjem širokih zu- 
baca. Pokislo se krzno objesi i ostavi, 
dok se ne posuši, a to u hladnoj pro- 
storiji. Osušeno se krzno iščešlja če- 
šljem ii iščetka mekom četkom niz 
dlaku. Krzno se mora često zračiti 
vani, a uz to ga valja čuvati od mo- 
Ijaca. 

Kako se čisti čilim? Čilim ili sag 
treba svakoga tjedna iščetkati toplom 
vodom, u koju smo ulili malo terpen- 
tina. Inače se ćilimi izlupaju sa nali- 
čja, da se iz njih izbije prašina. To se 
radi prema potrebi, ali barem jeđam- 
put mjesečno. 

Sapunica- od divljeg kestena. Isijeci 
6 komada krupnog divljeg kestena, 
pa baci u posudu sa 4 1 vode. Kestene 
ili izribaj ili ostruži nožem. Ovo ostavi 
oko 4 sata na miru, a zatim procijedi 
kroz krpu. Sad ugrij vodu i raspjeni 
ju, te njom peri rublje. Takva je vo- 
da ujedno dobro sredstvo kao lužina 
za pranje rublja, kuhinjskog posuđa, 
za ribanje poda i za čišćenje mrlja 
na odijelu. 

Posuda za kuhanje mlijeka. Za ku- 
hanje mlijeka moramo imati uvijek 
jednu te istu posudu. Ta posuda mora 
biti čista. U njoj ne trebamo ništa 
drugo ni kuhati ni peći. Posudu treba 
iza upotrebe oprati toplom vodom, a 
zatim isprati ju hladnom. Ne treba je 
brisati, no možemo u njoj odmah ku- 
hati svježe mlijeko. 

Posude od aluminija, kad se zača- 
đavi, treba začadena mjesta natrti ili 
prijesnim krompirom ili kriškom ja- 
buke, pa .će pasti s njega sva čađ. 

Ivan Sitarie 


» Obitelj « izlazi svaki mjesec dva pu- 
ta. Glavni urednik dr Josip Andrlć. 
Odgovorni urednik Kuzma Moskatelo , 
Zagreb, Horvatovac 20. Adresa ured- 
ništva i uprave Zagreb, Trg Kr. Tomi- 
slava 21. Tisak Hrvatske Državne Ti- 
skare u Zagrebu. Za tiskaru odgovara 
Stanislav Pintarfć. 

Za dobru djecu 


ČAROBNA FRULA 

ARMAUTSRA PRIČA 

Zabilježio dr Ciro Truhelka 


Bio neki čovjek sa ženom i 
djetetom, a imao je na paši 
mnogo stoke. Jednoga dana uz- 
jaše konja, povede ženu, koja je 
uzjašila na kobilu držeći u na- 
ramku dijete, i pođe u planinu, 
da vidi, kako mu ovce napreduju. 
Došao do stana pa će čobanu: 
»Uhvati mi ovo janje pa ga za- 
kolji, da ga pečemo, jer smo 
dobro ogladnili.« 

Čobanin uhvati janje, ali ovo 
stane plakati i blejati. 

»Šta to plačeš?« upita ovca. 
»Kako ne ću,« odvrati janje, 
»kada gospodar hoće da me ko- 
lje, a teško mi je umrijeti.« 

A treba da znate, da je onaj 
čovjek imao čarobnu sviralu i 
svaki put, kada bi je nosio uza 
se, razumio bi životinjski govor 
i znao, što među sobom govore. 
Tako je i sada razumio janje i 
bi mu ga žao te reče čobaninu: 
»Pusti to janje i uhvati ono 
tamo, da ga zakoljemo.« 

I ovo stade vikati i plakati, a 
mati ovca ga upita, zašto plače. 

»Kako ne ću, kada gospodar 
hoće da me kolje!« 

I opet se sažali gospodaru ja- 
nje i reče čobaninu, da ga pu- 
sti i uhvati treće. 

Ali i to janje poče plakati i 
blejati, a kada ga majka ovca 
upita, zašto plače, odgovori isto. 
Ali ovca znajući, da je sudbina 
svega ovčijeg roda, da skončava 
pod nožem, odgovori janjetu: 
»Ne plači, dijete, to nam je 
sudbina. Ako ovog ne zakolje, 
onog ne zakolje, ostat će gazda 
i družina mu gladna.« 

I kada je gazda čuo, kako go- 
voriTivca, reče čobaninu: 

»Uzmi ovo janje i zakolji« 
Ispekoše ga te posjedaše, da 
ručaju, kada li žena upita muža: 
»Kaži mi, zašto si dao uhvatiti 
ono dvoje janjadi pa ih pustio i 
tek treće zaklao?« 


»Ne mogu ti reći sada, nego 
se strpi, dok se vratimo kući.« 

»A šta ne bi odmah rekao?« 

»Ne mogu i ne smijem.« 

Na tome osta, ma koliko ga 
žena napastovala. 

Pošto poručaše i gazda uredi 
sve poslove, što mu je trebalo, 
krenuše kući. Kad stigoše kući, 
navali žena iznova na muža, da 
joj kaže, zašto je pustio ono 
dvoje janjadi a treće zaklao, a 
ovaj joj govoraše, da to ne 
smije reći, da je to tajna i da 
mu je suđeno, ako to oda, smje- 
sta umrijeti. 

Ali ženu muči radoznalost i ne 
da mira te sve navaljuje pita- 
njima i bila bi ga skoro navela, 
da svoju tajnu o svirali oda, da 
u taj čas ne začu svoga psa i 
pijetla, kako lazgovaraju. 

Pas naime osjećajući, da mu 
gazda ne će moći odoljeti ženi- 
noj radoznalosti, poče cviliti i 
plakati, a pijetao skoči na ogra- 
du i poče kukurikati. 

»Što to pjevaš, nevaljalče? 
Zar ne vidiš, da će žena prevariti 
gospodara, da se oda i da nam 
onda umrije onaj, koji nas je 
hranio i branio?« 

A pijetao odgovori psetu: 

»Kako ne ću pjevati i smijati 
se, kada je u mene po trideset 
kokoši, a ja ih jednim zrnom 
kukuruze naćukam i okupim oko 
sebe te me slušaju i još to sam 
pojedem, a naš gospodar ne 
može vladati jednom ženom i da 
je nauči, kako se sluša!« 

Kada to začu gazda, skoči i 
reče ženi: 

»Hodi, da ti kažem!« I dohvati 
šibu, zgrabi je za vrat te joj od- 
vali nekoliko vrućih batina. Ka- 
da je svršio, reče: »Eto radi to- 
ga sam onako učinio!« 

I odonda žena nikada više nije 
dodijavala mužu neumjesnim pi- 
tanjima. 


IZLIJEČENA STRAST — Svršetak sa strane 25. 


be, da si tu stvar povjerio mo- 
joj psihologijskoj tankoćutno- 
sti, mjesto da sa svojom ženom 
raspravljaš na svoj prijeki način. 
Tako bi jedva bio ođklonio ka- 


tastrofu. Lukavost prema žena- 
ma ima svoje mjesto, moj dragi 
prijatelju. Tvoja žena nalazi se 
sad na povratku u London. Ona 
ne će nikad više igrati. Na to ti 


mogu dati svoju riječ. Postigao 
sam potpuno izliječen je. Ona će 
ti sve priznati i ti ćeš joj narav- 
no oprostiti. Isto talo razumije 
se, da joj nikad ne ćeš spome- 
nuti maloga računa, koji ću ti 
poslije tvoga povratka predlo- 
žiti. Bojim se, da će se raditi o 
svoti funta sa četiri brojke. 
Uvjeren sam, da ćeš moj postu- 
pak odobriti. Uvijek tebi na slu- 
žbu Henra Fyde.« 

Po prilici u isto viijeme, kad 
su se ovo pismo i žena, o kojoj 
je bilo govora, približavali fran- 
cuskoj obali, sjedio je poznati 
glumac Henry Fyde u Parizu 
pred kavanom de la Paix i srkao 
svoj absint. Gotovo nerazjašnjiv 
smiješak preletio je njegovo ko- 
medijantsko lice, kad je zapalio 
jednu havanu i pogled mu pao 
na njegovu potpuno zdravu i 
njegovanu lijevu ruku. 


Za zabav u 

DJEČAK PRAVI SEBI JEDRENJAČU 



Uzmi 4 špule, koje su ostale 
mami od konca, pa nekoliko šta- 
pića, malo ljepenke i krpicu ka- 
kvog platna ili kakve god tka- 
nine. Iz ljepenke izreži prema 
slici »barku« (t. j. na oba kraja 
zašiljenu usku prugu ljepenke). 
Kroz tu ljepenku provuci dvije 
šipke, kojima na svaki kraj na- 
takni po jednu špulu. Iz platna 
izreži prema slici jedro, prišij na 
oba kraja za štapiće, a onda pri- 
veži za jarbol, koji je pričvršćen 
za ljepenku. Takvu gotovu je- 
drenjaču metni na stol ili na pod, 
puši u jedro, pa će lijepo ići, kao 
da plovi. 

ČIJE SU OVO NOGE? 


HAG RAD Hl HAT JECA J BR. 2 

U jednom putničkom kovčegu, 
kojega je vlasnik nepoznat, na- 
đene su pomiješane noge što se 
nalaze na ovoj slici. Neke noge 
pripadaju životinjama, kojih 
nema u našim krajevima, te se 
naslućuje, da je kovčeg došao 
negdje izdaleka, možda čak s 
juga, iz Afrike. Ako se još sje- 
ćate životinja što ste ih učili u 
prirodopisu i s malo poznavanja 
domaćih životinja, uspjet će vam 


ŠTO JE VAŽNIJE? Budući 
tast: »Mladiću, nemojte ni- 

kada zaboraviti, da vam povje- 
ravam svoje najveće blago, 
svoju kćer.« Jedan sat kasnije 
pošao je zaručnik kući, no kako 
je stala užasno padati kiša, za- 
moli svog budućeg tasta, neka- 
mu posudi kišobran. Ali on od- 
govori: »Ne, oprostite, ali svoga 


pronaći, kojim sve životinjama 
pripadaju ove noge? 

Ovo je drugi broj nagradnog 
natječaja »Obitelji.« 

Rješenje ovog natječaja, kao 
i 4, što će još slijediti za ovim, 
pošaljite sve skupa, t. j. nakon 
objavljenih svih 6. brojeva na- 
tječaja. 

Nagrade za natječaj su ove: 
Prva nagrada: 100 knjiga, četiri 
druge nagrade po pet knjiga i 
30 nagrada po 1 zabavnu knji- 
gu. Rješenja se šalju Uredništvu 
»Obitelji«, Zagreb, Trg Kralja 
Tomislava 21. 


kišobrana ne povjeravam ni- 
kom . . .« 

DUBOKO JEZERO. Neki stra- 
nac dođe u jedno mjesto pokraj 
velikog jezera te upita domaćeg 
čovjeka: »Kolika je dubina tog 
vašeg jezera?« Mještanin odgo- 
vori: »Ne znamo točno. Ali lani 
je neki Australac ušao u jezero, 
pa je nestao.« Stranac se začudi: 
»I niste ga više mogli naći?« 
Mještanin odgovori mirno: »Ni- 
smo, samo smo drugi dan dobili 
od njega brzojav iz Australije, 
da mu pošaljemo njegovo odi- 
jelo . . .« 

HLADAN TON. Marta: 
»Slušaj, Evice, ovo pismo tvog 
zaručnika odaje posve hladan 
ton.« Evica: »Tom je krivo 
njegovo zanimanje.« Marta: 
»A što . je on?« E v i c a: »Činov- 
nik u ledani . . .« 

ZNAMENITOST MJESTA. Do- 
šao neki izletnik u jedno malo 
mjesto, pa upita prvoga, koga 
je susreo, ima li u tome mje- 
stu kakva znamenitost. »Ima,« 
odgovori upitani, »eno na obali 
rijeke pod onim stablom stoji 
već godinu dana klupa, a nitko 
je još nije ukrao . . .« 


POKLADNA POVORKA CIKE DOBR/JANA 


Pokladni je danas dan, Vodi družbu iz svog stana: Na ples ih je poveo, 

pa naš čika Dobrijan Miču, Marka i Klopana, kolo s njima zapleo. 

pleše, pjeva nasmijan. Miša, Lilu i Krestana. A1 je čika veseo! 

